Vo Bayibolu Limuka
Kumbi mpapi wamampha wachita wuli?
Ŵana akuwa umampha ukongwa asani apapi atanjana kweniso atumbikana. (Ŵakolose 3:14, 19) Apapi amampha atanja ŵana ŵawu kweniso atiŵawonga pa vamampha vo achita nge mo Yehova Chiuta wawonge Mwana waki.
Awuskefwi akuchanya avwisiya ateŵeti ŵawu ndipu aziŵa mo avwiya. Apapi nawu angachita umampha kutoliyaku jalidu lenili ndipu atenere kuvwisiya vo ŵana ŵawu akamba. (Yakobe 1:19) Atenere kuziŵa mo ŵana ŵawu avwiya kweniso kuvwisiya dankha asani ŵana ŵawu alongoro nawu.
Kumbi mungalera wuli ŵana ŵinu kuti akuwi umampha?
Nge mpapi mwe ndi udindu wakuŵikiya marangu ŵana ŵinu. (Ŵaefesu 6:1) Sambirani mo Chiuta wachitiya. Iyu walongo kuti watanja ŵana ŵaki mwakuŵakonkhoske umampha marangu ngaki kweniso watiŵakambiya vo vingachitika asani aleka kungavwiya. (Chiyambo 3:3) M’malu mwakuŵachichizga kuti amuvwiyengi, iyu watiŵasambiza vo angachita kuti vinthu viŵayende umampha.—Ŵerengani Yesaya 48:18, 19.
Yesesani kusambiza ŵana ŵinu kuti ayanjengi Chiuta. Asani mwachita viyo, achitengi vinthu mwazeru chinanga angaja kwaku ŵija. Yehova watitisambiza kuziya mu mijalidu yaki yamampha. Apapi namwi mutenere kwanja Chiuta kuti ŵana ŵinu nawu amuyanjengi.
Ziŵani Vinandi
Vo Mungachita Kuti Banja Linu Lije Lalikondwa
Yehova, Chiuta walikondwa, wakhumba kuti mabanja ngajengi mwalikondwa. Saniyani ulongozgi wakovya wa m’Bayibolu wakuluta kwa anthurumi, anthukazi, apapi ndipuso ŵana.
Kumbi Ŵana Asintha Wuli Vinthu M’nthengwa?
Kumbi kuja ndi mwana kungachitiska kuti ubwezi winu uje wakukho?
slk_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn